Návrh na odvolanie MUDr. Jána Gajdoša z funkcie
štátneho tajomníka Ministerstva zdravotníctva Slovenskej republiky

V súvislosti s návrhom na vymenovanie MUDr. Jána Gajdoša do funkcie predsedu Úradu pre dohľad nad zdravotnou starostlivosťou je potrebné, aby vláda menovaného odvolala z funkcie štátneho tajomníka Ministerstva zdravotníctva Slovenskej republiky, ktorú v súčasnosti vykonáva.

Podľa ustanovenia § 4  ods. 3 zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (ďalej len „zákon“) štátneho tajomníka odvoláva vláda na návrh príslušného ministra. 

V nadväznosti na uvedené a v súlade so zákonom navrhujem MUDr. Jána Gajdoša odvolať z funkcie štátneho tajomníka Ministerstva zdravotníctva Slovenskej republiky dňom 31. marca 2005.